TV-gids Donderdag 11 Desember 2014
JY LEES NOU TV-gids Donderdag 11 Desember 2014
17:30 Waardevol (kykNET): Elma klop weer by Christiaan Scholtz aan om meer uit te vind oor die waarde van Afrikaner-meubels.
18:30 Villa Rosa (kykNET): Marius en Carina is finaal uitmekaar, maar Paul voel steeds skuldig oor sy gevoelens vir Carina. Marius is ongelukkig oor die Kersfees-reëlings, maar Stef sit sy voet neer. Paul en Fritz wonder oor Astrid se verknogtheid aan die Villa. Fritz se geheimsinnigheid oor ’n ete-afspraak laat Sussie dink daar is romanse in die lug. Marius vra Eben om terug te kom werk toe.
18:30 7de Laan (SABC2): Wat gaan Thinus en Marko nou doen? Retief doen alles in sy vermoë om Bertus van die baba weg te hou.
19:30 Binnelanders (kykNET): Tertius raak vies vir Daleen wat nie na sy nuus wil luister nie, en Margot kan haarself nie help nie. Okkie betrap Kobus in Naomi se woonstel, en Zieg raak histeries toe hy agterkom niemand kan hom hoor nie. Michelle kry onverwagse nuus, en Goldstein jaag iemand se bloeddruk op.
19:30 Man Cave (SABC3): Siragusa en Cameron help ’n man om ’n vertrek in sy huis in die perfekte stokperdjie-kamer te omskep.
20:00 Bravo! (kykNET): Die span woon die bekendstelling van Tiaan en Mynhardt se kookboek, Makietie, en Min Shaw se 80ste verjaarsdag by.
20:00 Boer Soek ’n Vrou (kykNET): Die boere maak vandeesweek hul finale keuse, maar is albei dames nog gretig om die boer se vrou te word? Nadia vind uit op watter plase die liefde blom.